CELEX: 62008CN0201
Language: mt
Date: 2008-05-16 00:00:00
Title: Kawża C-201/08: Talba għal deċiżjoni preliminari magħmula mill-Hessisches Finanzgericht (il-Ġermanja) fis- 16 ta' Mejju 2008 — Plantanol GmbH & Co.KG vs Hauptzollamt Darmstadt

19.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/14
            
         Talba għal deċiżjoni preliminari magħmula mill-Hessisches Finanzgericht (il-Ġermanja) fis-16 ta' Mejju 2008 — Plantanol GmbH & Co.KG vs Hauptzollamt Darmstadt
   (Kawża C-201/08)
   (2008/C 183/28)
   Lingwa tal-kawża: Il-Ġermaniż
   Qorti tar-rinviju
   Hessisches Finanzgericht (il-Ġermanja)
   Partijiet fil-kawża prinċipali
   
      Rikorrenti: Plantanol GmbH & Co.KG
   
      Konvenuta: Hauptzollamt Darmstadt
   Domandi preliminari
   
               1)
            
            
               L-Artikolu 3 tad-Direttiva 2003/30/KE tal-Parlament Ewropew u tal-Kunsill, tat-8 ta' Mejju 2003, dwar il-promozzjoni ta' l-użu tal-bijokarburanti jew karburanti oħra rinnovabbli għat-trasport (direttiva dwar il-bijokarburanti) (1) jipprekludi, fid-dawl b'mod partikolari tal-premessi 10, 12, 14, 19, 22 u 27 ta' din id-direttiva, dispożizzjoni nazzjonali, bħalma huwa l-ewwel punt ta' l-Artikolu 50(1) tal-liġi dwar l-intaxxar ta' l-enerġija (Energiesteuergesetz), emendat bil-liġi rigward kwoti fil-qasam tal-bijokarburanti (Biokraftstoffquotengesetz), tat-18 ta' Diċembru 2006, li jeskludi mill-benefiċċju ta' eżenzjoni mit-taxxi l-parti ta' taħlita ta' bijokarburanti li tikkonsisti f'bijokarburant magħmul minn żejt veġetali li jikkorrispondi għall-istandard DIN V 51605 (fil-verżjoni tiegħu f'Lulju 2006)?
            
         
               2)
            
            
               Il-prinċipji tad-dritt Komunitarju ta' ċertezza legali u ta' protezzjoni ta' l-aspettattivi leġittimi jeżiġu li Stat Membru jkun jista' jimmodifika, bi ħsara għall-impriżi li jibbenefikaw minnhom, id-dispożizzjonijiet adottati għall-finijiet tat-traspożizzjoni tad-direttiva dwar il-bijokarburanti u li għandhom bħala għan l-istabbiliment ta' sistema li tikkonsisti f'vantaġġi fiskali mqassmin fuq diversi snin, biss f'ċirkustanzi ferm eċċezzjonali matul il-perijodu ta' applikazzjoni tas-sistema in kwistjoni?
            
         
      (1)  ĠU L 123, p. 42.